Paul Butterfield
Store norske leksikon,Kunst og estetikk,Musikk,Populærmusikk,Blues,Internasjonale bluesmusikere
Paul Butterfield var en amerikansk bluessanger og munnspiller. Han bidro sterkt til å stimulere interessen for blues hos det hvite rockepublikumet, og ble respektert blant svarte bluesmusikere.
Han dannet The Paul Butterfield Blues Band i 1963 sammen med bassisten Jerome Arnold, trommeslageren Sam Lay, keyboardisten Mark Naftalin og gitaristene Elvin Bishop og Mike Bloomfield. Etter debutalbumet The Paul Butterfield Blues Band (1965) spilte de inn et album som har fått klassikerstatus, East–West (1966), med Billy Davenport på trommer istedenfor Lay.Bandet opptrådte på Woodstock-festivalen i 1969 og hadde mange utskiftninger fram til oppløsningen i 1972. Bloomfield ble en berømt bluesgitarist, mens Bishop fikk en suksessrik solokarriere. Butterfield dannet i 1972 gruppa Paul Butterfield's Better Days, som ga ut to album i 1973. Før han døde av et hjerteinfarkt som følge av langvarig rusmisbruk, fikk han bare gitt ut tre soloalbum, i 1976, 1981 og 1986. Les mer i Store norske leksikon blues